Løpet, som går fra Anchorage i sørøst til Nome i nordvest, ble arrangert for første gang i 1973. Initiativtageren til Iditarod var forfatterinnen Dorothy Page. På årstall med oddetall kjøres søndre trasé som er omtrent 1 606 km, mens nordre trasé brukes i år med partall og er omtrent 1 570 km lang. Løpet er oppkalt etter den fraflyttede gruvebyen Iditarod, og er inspirert av serumløpet til Nome i 1925.